
ALBÉRLETI ÉS ÜZEMELTETÉSI MEGÁLLAPODÁS

amely létrejött egyrészt a

Név: 




Cím:






Cégjegyzék sz.:




Adószám:




Képviseli: 



mint Albérlő -  (a továbbiakban Albérlő), valamint

Név: 


Budapesti Sportszolgáltató Központ Nonprofit Kft. 



Cím: 


1146 Budapest, Olof Palme sétány 5. 



Bankszámla: 

11784009-20606309


Cégjegyzék sz.:

01-09-270163


Képviseli:

Kovács Györgyi Orsolya ügyvezető és gazdasági igazgató
mint Főbérlő (a továbbiakban Főbérlő) 

között, étel-ital árukiadó automata üzemeltetés céljára létrejött albérleti jogviszony létesítése céljára, az alábbi feltételekkel:
1. Főbérlő albérletbe adja, Albérlő pedig albérletbe veszi a Budapest Főváros Önkormányzata tulajdonában és Főbérlő üzemeltetésében lévő, természetben a 1146 Budapest, Olof Palme sétány 5. szám alatt fekvő Városligeti Műjégpálya és Csónakázótó (a továbbiakban: „Műjégpálya”) elnevezésű sportlétesítmény főépületében a Felek által a jelen Szerződéshez 1. sz. mellékletként csatolt alaprajzon megjelölt, legfeljebb 90 (kilencven) cm szélességű árukiadó automata üzemeltetéséhez megfelelő területrészt.  Albérlő vállalja, hogy a jelen szerződés tárgyát képező automatákat a Főbérlő részére biztosítja és az albérleti időszak alatt folyamatosan üzemelteti. 

2. A Főbérlő feltétlen hozzájárulását adja ahhoz, hogy az Albérlő az Albérlő tulajdonában lévő ……………… darab étel-ital árukiadó automatát (……….db hidegitalokat árusító / ………… db meleg italokat /…………. db snack/étel automatát) (a továbbiakban: „automata”) a sportlétesítménynek a jelen szerződéshez 1. sz. mellékletként csatolt alaprajzon megjelölt részére kiszállítsa és beüzemelje.
3. A Műjégpálya ezen részét az Albérlő kizárólag a jelen szerződés által meghatározott célra, ………………………….. Ft + Áfa/automata/hónap albérleti díj fizetése ellenében jogosult használni jelen Szerződés időtartam alatt. 
Az albérleti díj fizetési kötelezettség a Műjégpálya 2026-2027. évi téli korcsolyaszezonja kezdőnapjával kezdődik függetlenül attól, hogy az Albérlő az automatákat a helyszínre addig az időpontig telepítette és beüzemeltette-e.   Abban a nem várt esetben, ha az Albérlő az Albérlőnek felróható okból az automatákat nem telepíti és üzemeli be áruval feltöltve a Műjégpálya 2026-2027. évi téli korcsolyaszezonja kezdőnapját követő 5 napon belül, jelen szerződés a Felek között megszűnik kivéve, ha a Főbérlő előzetesen írásban hozzájárul a dátumszerűen megjelölt későbbi telepítési és beüzemelési naphoz. Ha Albérlő ezt a Főbérlő által elfogadott későbbi napot is elmulasztja, jelen szerződés az azt követő napon megszűnik. Az automatákat leghamarabb a Műjégpálya 2026-2027. évi téli korcsolyaszezonja kezdőnapját megelőző héten lehet a helyszínre telepíteni. 
Az albérleti díjról szóló számlát a Főbérlő havonta utólag számlázza az Albérlő felé, mely pénzösszeget a számla keltétől számított 8 (nyolc) banki napon belül az Albérlő a Főbérlő bankszámlájára átutalja. Főbérlő semmilyen jogcímen sem jogosult semmilyen további díjat, költséget vagy más egyéb összeget az Albérlőnek felszámítani, vagy ráterhelni, azonban fenntartja a jogot jelen szerződés egyoldalú, hatvan napon belüli felmondására, ha a közüzemi árak jelentősen megemelkednének. 
4. A szerződés hatálya: jelen szerződés mindkét Fél általi aláírással lép hatályba és a Műjégpálya 2026-2027. évi téli korcsolyaszezonja időtartamára szól.  
5. Főbérlő nem felelős azért, ha árvíz, műszaki ok, a járványügyi helyzet, háborús helyzet vagy az energiaválság miatt a sportlétesítmény a szokásosnál rövidebb ideig tart nyitva, szakaszosan üzemel vagy jogszabály, illetve Albérlői döntés alapján bezárásra kerül ugyanakkor, ha a sportlétesítmény az albérleti időszak alatt a tárgyhónapban 3 (három) napot meghaladóan zárva tart, az albérleti díjat arányosan csökkenteni szükséges az adott hónapra a három napot meghaladó zárva tartási napokkal számolva.  
Legfeljebb 3 napi, bármely okból történő zárvatartás havonta azonban nem befolyásolja az albérleti díjat, amely átalánydíjnak tekintendő. 
6. A Szerződés hatálya alá eső időszakban a Felek kötelezettségei a következők:
6.1. Főbérlő részéről:

a. A Főbérlő biztosítja az automata(k) üzemeléséhez szükséges, és szabványos helyszíni feltételeket /az automata zavartalan és biztonságos működését és védelmét biztosító helyszín, elektromos energia-ellátás, stb./. 

b. A Főbérlő a tudomásszerzést követően haladéktalanul értesíti a Albérlőt (hibabejelentő számok: ………………………………………………….) az automaták meghibásodásáról, károsodásáról, eltulajdonításáról, illetve minden, az üzemeltetést befolyásoló cselekményről. A Főbérlő vállalja, hogy saját működése keretében naponta megtekinti az automatákat a fenti feltételekre is kiterjedő tájékozódási céllal. 

c. A Főbérlő biztosítja az automaták zavartalan működésének külső feltételeit. 

d. A Főbérlő elsősorban a sportlétesítmény rendes nyitvatartási idején kívül időpontban előzetes egyeztetésnek megfelelően a belépés és ott tartózkodás, a házirend, valamint járványügyi szabályainak megfelelően teszi lehetővé az automatákhoz való hozzáférést, a működéssel kapcsolatos munkák elvégzése céljából, az Albérlő vagy az általa teljesítési segédként megjelölt harmadik személy képviselője számára.  Az áruszállítás időpontját a sportlétesítmény vezetőjével egyeztetni szükséges.   

e. Főbérlő vállalja, hogy az Albérlő vagy az általa teljesítési segédként megjelölt harmadik személy részére a sportlétesítmény területére való bejáráshoz szükséges belépést biztosítja, valamint minden egyéb olyan felhatalmazást megad, amely az Albérlő (vagy az általa teljesítési segédként megjelölt harmadik személy) jelen Szerződés szerinti kötelezettségei ellátásához szükségesek. Felek rögzítik, hogy a Főbérlő nem biztosít behajtási engedélyt a Városligetbe. 
f. Főbérlő szavatol azért, hogy a fent meghatározott helyszíneken a jelen szerződés tárgyát képező automatákat a jelen Szerződés teljes időtartama alatt folyamatosan jogosult elhelyezni, az erre vonatkozó engedélyek/beleegyezések stb. a jelen Szerződés megkötésekor rendelkezésre állnak. Főbérlő köteles mentesíteni Albérlőt minden olyan kár, költség, vagy harmadik személy által támasztott igény alól, amely abból eredt, hogy Főbérlő fenti szavatossági kötelezettségének nem, vagy csak hiányosan tett eleget.

g. Főbérlő köteles Albérlőt haladéktalanul és teljeskörűen tájékoztatni, amennyiben a jelen szerződés tárgyát képező automata kihelyezésének lehetősége a fentiek szerint meghatározott helyszínen utóbb bármely okból megszűnik, köteles továbbá a lehető legrövidebb időn belül más, Albérlő számára elfogadható helyszínt megjelölni az automata kihelyezése céljából, ennek hiányában az Albérlő jogosult a jelen szerződés azonnali hatállyal felmondani.

h. Ha a Főbérlőnek bármilyen okból kifolyólag megszűnik a fentiekben megjelölt ingatlanra vonatkozó használati joga, úgy köteles erről az Albérlőt az ok, megszűnés dátuma, és lehetőség szerint az új jogosult vagy az új Főbérlőt elérhetőségének megjelölésével előzetesen írásban tájékoztatni.

i. A Szerződés bármely módon történő megszűnése esetén a megszűnés időpontjában a Főbérlő lehetővé teszi, hogy az automatát az Albérlő képviselője a Felek által előzetesen egyeztetett időpontban leszerelje és elszállítsa. A Felek megállapodnak abban, hogy a jelen Szerződés 2. pontjában foglaltakra is figyelemmel a Polgári Törvénykönyvről szóló 2013. évi V. törvényben (a továbbiakban: Ptk) biztosított visszatartási joggal a Főbérlő semmilyen jogcímen nem jogosult élni. 

j. Főbérlő köteles az Albérlő üzleti titkait mind jelen szerződés időtartama alatt, mind pedig azt követően bizalmasan kezelni.

6.2. Albérlő részéről:

a. Az Albérlő szavatol azért, hogy eleget tett az adózás rendjéről szóló 2017. évi CL. törvény (Art.) 273. szakaszának, mely azon adózok vonatkozásában ír elő bejelentési kötelezettséget, akik élelmiszer-értékesítést kezelőszemélyzet nélkül végző automata berendezést üzemeltetnek. Albérlő köteles a hatályos jogszabályok szerint bejelenteni 

· az értékesítés megkezdését, legkésőbb az értékesítés megkezdését megelőző napon,

· az üzemeltetés szüneteltetésének megkezdését és befejezését legkésőbb a szüneteltetés megkezdésének, illetve befejezésének napján,

· az értékesítés megszüntetését, legkésőbb az azt megelőző napon,

· az értékesítésnek az adózó érdekkörén kívül eső okból bekövetkezett megszűnését, legkésőbb az értékesítés megszűnésének napján. 

b. Az Albérlő tudomásul veszi, hogy a nemzeti vagyoni körbe tartozó sportlétesítmény csak elektronikus adattárolást és adatkommunikációt végző felügyeleti egységgel (AFE) ellátott automatákat helyezhet ki, valamint rendelkeznie kell olyan felügyeleti szolgáltatóval kötött szerződéssel, amely az adatok rögzítésének és a NAV felé történő szolgáltatásának technikai lebonyolítását végzi.

c. Az Albérlő vállalja, hogy az automaták minden tekintetben megfelelnek a 31/2016. (IX. 2.) számú, az élelmiszer-értékesítést kezelőszemélyzet nélkül végző automaták műszaki követelményeiről, az automaták üzemeltetéséről és szervizeléséről, valamint az automatákban rögzített adatoknak az állami adó- és vámhatóság felé történő szolgáltatásáról szóló NGM rendeletnek.

d. Az Albérlő köteles a saját költségén az automatákat a fenti telephelyre szállítani, és ott a fent megjelölt helyen üzembe helyezni.
e. Az Albérlő köteles az automata működésével járó feladatokról (árufeltöltés, hibaelhárítás, pénzügyi elszámolás) saját hatáskörben, és saját költségén gondoskodni. Felek megállapodnak, hogy az Albérlő a jelen pontban rögzített kötelezettségeit jogosult az általa megjelölt harmadik személy, mint teljesítési segéd útján ellátni.
f. Az üzemeltetés során keletkezett működéssel, pénzkezeléssel járó hibák elhárítását az Albérlő köteles a bejelentést követő 48 órán belül megkezdeni.

g. Az Albérlő kötelezettséget vállal, hogy az általa üzemeltetett automaták minden szempontból megfelelnek a hazai szabványoknak, a működtetése az elektromos hálózatra nincs káros hatással.

h. Az Albérlő köteles betartani a Főbérlő belső szabályait ill. azon előírásait, amelyek jelen jogviszony gyakorlását érintik, feltéve, hogy ezen szabályokról a Főbérlő dokumentált módon előzetesen tájékoztatja az Albérlőt.

i. Az Albérlő köteles a Főbérlőnél végzett tevékenysége során tudomására jutott bizalmas információkat megőrizni, és arról harmadik személyt csak a Főbérlő előzetes hozzájárulásával tájékoztathat.

j. Az Albérlő köteles haladéktalanul értesíteni a Főbérlőt, amennyiben az Albérlő szerződéssel kapcsolatos tevékenysége során a Főbérlőt is érintő káreseményt észlel.

k. Az Albérlő lehetőségeihez képest köteles figyelembe venni a kihelyezett automatákkal kapcsolatosan a Főbérlő igényeit, az árufeltöltés ütemezésénél figyelembe kell venni, mely napokon van erős forgalom a Műjégpályán.
l. Albérlő jogosult Főbérlő jelen Szerződés 6.1 pontja szerint fennálló kötelezettségeinek teljesítését bármikor ellenőrizni.

7. Egyéb feltételek:

a. Az automaták kizárólagosan az Albérlő tulajdonát képezik, aki kizárólagosan jogosult azokkal rendelkezni, a Főbérlő ezzel kapcsolatban semmilyen rendelkezési jogot nem gyakorol.

b. A Főbérlő az automatákat, vagy azok bármely részét, tartozékát, a közösen kijelölt helyről kizárólag az Albérlő előzetes írásbeli hozzájárulása esetén, ugyancsak közösen kijelölt helyre helyezheti át

c. Felek a jelen Szerződés teljesítése során úgy kötelesek eljárni, hogy a másik Félnek kárt ne okozzanak. Felek kártérítési felelősségére a Ptk. rendelkezései irányadóak. Felek egyetértőleg rögzítik, és Főbérlő kifejezetten tudomásul veszi, hogy Albérlőt semmilyen felelősség nem terheli akár a Főbérlő akár más harmadik személynél felmerült olyan kárigények vonatkozásában, amelyek azzal kapcsolatban merültek fel, hogy az automatákat nem rendeltetésszerűen használták,

d. Jelen Szerződés aláírásával az Albérlő nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet. Albérlő tudomásul veszi, hogy a Főbérlő a Szerződést kártalanítás nélkül azonnali hatállyal felmondhatja, ha a Szerződés megkötését követően beállott körülmény folytán az Albérlő már nem minősül átlátható szervezetnek.

8. A Felek megállapodnak abban, hogy mindkét fél indoklás nélkül felmondhatja jelen Szerződést. Az Albérlő jogosult harminc napos határidővel felmondási jogát gyakorolni. Amennyiben a Főbérlő kívánja felmondani a Szerződést ezen jogát szintén harminc napos felmondási idővel gyakorolhatja. A megállapodás súlyos megszegése esetén a feleket azonnali hatályú felmondási jog illeti meg. Ebben az esetben az automaták elszállításáról 8 napon belül gondoskodni kell, az elszállítás költségei a szerződésszegő felet terhelik. Rendes felmondás esetében az elszállítás költségei az Albérlőt terhelik. 
9. Az üzemeltetés során az Albérlő törekszik arra, hogy az automaták termékválasztéka az adott sportlétesítmény vendégkörének ízléséhez alkalmazkodjanak. Továbbá az Albérlő nyilatkozik arról, hogy az automatákban csak olyan termékek kerülnek értékesítésre, mely termékek megfelelnek a hatályos élelmiszerbiztonsági és az energiaitalokra vonatkozó előírásoknak. A termékekkel kapcsolatos minőségi reklamációkat az Albérlő közvetlenül a fogyasztókkal intézi.  Albérlő tudomásul veszi, hogy a Főbérlő nem támogatja a műanyag poharak, szívószálak, tányérok használatát. 
10. Az Albérlő köteles az automaták folyamatos, rendeltetésszerű üzemeltetését biztosítani, ennek keretében különösen gondoskodni az automatákban forgalmazott termékek folyamatos rendelkezésre állásáról és rendszeres utántöltéséről. Az Albérlő a termékutántöltési tevékenységet köteles a Műjégpálya látogatottságához, valamint a várható és tényleges forgalmi csúcsidőszakokhoz igazítani oly módon, hogy az automaták kínálata a nyitvatartási idő alatt folyamatosan, megfelelő választékban és mennyiségben rendelkezésre álljon.
Az Albérlő köteles az automatákat olyan gyakorisággal ellenőrizni és feltölteni, amely kizárja a tartós készlethiány kialakulását. Nem minősül szerződésszerű teljesítésnek, ha az automata jelentős részben kiürült, hiányos termékkínálattal üzemel, vagy a termékek hiánya a látogatók számára érzékelhető módon, huzamosabb időn (két egymást követő napon) keresztül fennáll. Az ilyen állapot megszüntetéséről az Albérlő saját költségén és kockázatára, haladéktalanul köteles gondoskodni.

A Főbérlő jogosult az automaták készletszintjét és üzemeltetésének színvonalát ellenőrizni, és hiányosság esetén az Albérlőt megfelelő határidő tűzésével felszólítani a szerződésszerű állapot helyreállítására. Ismétlődő vagy súlyos készlethiány a szerződés lényeges megszegésének minősül és a Főbérlő jogosult elállni a szerződéstől. 
11. A jelen Szerződésben nem szabályozott kérdésekre a Ptk. szabályait kell alkalmazni. Felek úgy nyilatkoznak, hogy jelen Szerződés és annak teljesítése nem tartozik az Európai Parlament és Tanács (EU) 2016/679 rendelet (GDPR rendelet) hatálya alá. 
12. A Felek a jelen Szerződéssel összefüggésben közöttük keletkező bármely jogvitát igyekeznek békés úton rendezni. Amennyiben az erre irányuló tárgyalások nem bizonyulnak sikeresnek 30 (azaz harminc) napon belül, úgy ebben az esetben a Felek a jogvita elbírálása céljából alávetik magukat a Budapesti Ügyvédi Kamara által támogatott Eseti Választottbíróság kizárólagos illetékességének és hatáskörének. Az Eseti Választottbíróság saját eljárási Mintaszabályzata alapján jár el. Ezen eljárási Mintaszabályzatot mindkét Fél ismeri. Az eljáró Tanács három választottbíróból áll. Mindkét Félnek joga van egy választottbírót jelölni, az így jelölt választottbírók választják meg a tanács elnökét. Az eljárás során a magyar anyagi jog rendelkezései irányadók. Az eljárás nyelve a magyar.

Szerződő felek jelen Szerződést elolvasták, megértették, és mint akaratukkal mindenben megegyezőt, felhatalmazott képviselőik útján alulírott napon és helyen jóváhagyólag aláírják.

Budapest, 2026.






Budapest, 2026. 
	____________________________
	______________________________

	Albérlő

